Fliek: Morning glory | Alta Cloete
← Vorige bydrae	Dagboek van ‘n depressievegter: Medikasie →	Fliek: Morning glory	19
Vir Rachel McAdams ken ek van g’n kant af nie. Maar sy is pragtig en sy het wat my betref die rol uitstekend gespeel. Aan die begin is sy behoorlik soos ‘n kat op ‘n warm plaat – so springerig dat sy jou skoon moeg maak. En kan sy vinnig praat! Maar dis volkome funksioneel in die storie. Haar gedrewenheid word daardeur op humoristiese wyse oorgedra. En ook haar onbeholpenheid in sosiale situasies en haar pynlike onsekerheid daaroor. Die oorgang na die sterker, kalmer persoon waarin sy ontwikkel, is heeltemal oortuigend. (En dan sien jy eers behoorlik hoe mooi sy is.) Natuurlik kom sy baie vinnig oor haar onbeholpenheid, want daar is immers nie baie tyd binne die bestek van ‘n fliek nie. (Die openingstoneel het nie vir my heeltemal gewerk nie. Ek dink die storie kon meer met ‘n bang begin het. Asof ek nou iets weet van rolprent maak!) En natuurlik beland hulle vinnig in die bed – soos ek gesê het, die tyd is beperk. Dit help dat die romantiese held (Patrick Wilson) besonder sag op die oog is. En dat hy beslis kan toneel speel.
Sleutelwoordw: Diane Keaton, Harrison Ford, komedie, Patrick Wilson, Rachel McAdams	← Vorige bydrae	Dagboek van ‘n depressievegter: Medikasie →	2 responses to “Fliek: Morning glory”	Johane	20/03/2011 at 08:59	Lyk baie oulik. Wil ook probeer fliek ens. die vakansie. Indien moontlik, stuur vir
my jou e-pos adres. Indien jy dit nie doen nie, sal ek verstaan.
Antwoord	Yvettedevilliers	21/03/2011 at 06:33	Diane is steeds vir my mooi. En stylvol. En sy kan goed snaaks wees!